**«Ավազակները Միլանում»** (իտալ.՝ Banditi a Milano), ռեժիսոր Կառլո Լիձանիի կրիմինալ դրաման, որը թողարկվել է 1968 թվականի մարտի 29-ին։

Սյուժե
------

Մասամբ ոստիկանական ռեպորտաժի ձևով նկարահանված ֆիլմը նվիրված է 1960-ական թվականների վերջում Իտալիայում կրիմինալ և քաղաքական բռնության աճի խնդրին, որը կանխագուշակում էր «կապարե տասնամյակի» առաջացումը։ Ֆիլմի հիմքում ընկած է Կավալերո ավազակախմբի պատմությունը, ով ձերբակալվել էր 1967 թվականի սեպտեմբերի 25-ին Միլանում` մեկուկես ժամանանոց հետապնդումից և ոստիկանության հետ փոխհրաձգությունից հետո։

Պիետրո Կավալերոն ստեղծում է ավազակախումբ բանկերը թալանելու նպատակով պրոլետարիական հեղափոխության ֆինանսավորման համար։ Նրանք հանդուգն են գործում՝ հասցնելով թալանել մեկ օրվա ընթացքում երկու-երեք բանկային ստորաբաժանում իրար հետևից, սակայն 17-րդ փորձը նրանց համար ճակատագրական է դառնում։ Կոմիսար Բազևին հետևում է թալանիչներին, որոնք հասցնում են հետապնդման ընթացքում ոչ միայն ոստիկանության հետ փոխհրաձգություն կազմակերպել, այլև ուրախ կատակներով կրակել պատահական անցորդների վրա։

Ի վերջո, բոլոր չորս ավազակները ձերբակալվել էին, նրանցից մեկին հազիվ էին հասցրել փրկել բարկացած ամբոխից, որ պատրաստվում էր նրան ինքնադատաստանի ենթարկել։ Ավազակախմբի ղեկավարը, որ փոխհրաձգության ընթացքում երեք դիակ էր թողել և ավելի քան քսան վիրավոր, հաճույքով լրագրողների առաջ լուսանկարվում է։ Ֆիլմի ամբողջականության համար ռեժիսորը մի դրվագ է ստեղծում, որտեղ սկսնակ երգչուհուն կենդանի այրում են, ով համաձայն չէր այն բանի հետ, որ կրիմինալ «պրոդյուսերները» որոշել էին նրան մղել մարմնավաճառության։

Դերերում
--------

* Ջան Մարիա Վոլոնտե — *Պիետրո Կավալերո*
* Թոմաս Միլիան — *կոմիսար Բազևի*
* Դոն Բաքի — *Սանտե Նոտարնիկոլա*
* Ռեյ Լավլոք — *Դոնատո Լոպես («Տուչո»)*
* Էցիո Սանկրոտի — *Ադրիանո Ռիվոլետո («Բարտոլինի»)*
* Կառլա Գրավինա — *նիմֆոմանուհի Լուգանոյից*
* Պիերո Մաձարելա — *Ռոալդո Պիվա, հաշմանդամ*
* Պուպո դե Լուկա — *գողացած մեքենայի սեփականատեր*
* Ագոստինա Բելի — *գերված աղջիկ*
* Իդա Մեդա — *Պիետրո Կավալերոյի կինը*
* Մարգարեթ Լի — *մարմնավաճառուհի*

Մրցանակներ և առաջադրումներ
--------------------------

Իտալական շուկայում մեծ հաջողություն ունեցած ֆիլմը ստացել է Դավիթ դի Դոնաթելոյի երկու մրցանակ․ «լավագույն ռեժիսոր» և «լավագույն արտադրություն», իսկ 1969 թվականին «Արծաթե ֆիլմ» է ստացել լավագույն սցենարի համար և առաջադրվել է «լավագույն ռեժիսորի» և «լավագույն գլխավոր դերակատարի» անվանակարգերում։

1968 թվականին ֆիլմը առաջադրվել է Ոսկե առյուծի Բեռլինի 18-րդ միջազգային կինփառատոնում և մասնակցել է Կաննի կինոփառատոնին, որը փակ էր՝ կապված Ֆրանսիայում զանգվածային անկարգությունների հետ։

Նույն թվականին ֆիլմը ստացել է իտալական Ոսկե Գլոբուսը լավագույն ֆիլմ կատեգորիայում, իսկ Ջան Մարիա Վոլոնտեն՝ որպես լավագույն դերասան։

Քննադատություն
--------------

Ֆիլմն ընդգրկվել է այսպես կոչված «100 իտալական ֆիլմերի ցանկում, որոնք անհրաժեշտ է պահպանել» (100 film italiani da salvare)՝ չնայած քննադատները այս ֆիլմը, որը 1970-ական թվականներին դարձել է արյունարբու իտալական թրեշ թրիլերների օրինակ, համարում են B կատեգորիայի արտադրանք;

Ամերիկացի քննադատները նշել են նաև քիչ բյուջե ունեցող ցուցադրության ոչ բարձր որակը, որտեղ ավելի շատ խառնիխուռն իրավիճակ է, քան հստակ գործողություն և շատ ցինիկ հումորներ։ Չնայած այդ ամենին՝ Ռոջեր Էբերտը իր ժամանակ նշել է, որ նման ֆիլմերը, որ ծագել են էժանագին սպագետի-վեսթեռն ոճից, ունակ են լրացնելու այն բացը, որը առաջացել է ամերիկյան ֆիլմագրության մեջ, այն բանից հետո, ինչ Ֆրենկ Սինատրայի հակադեֆամացիոն լիգան (ում աջակցությունը ամերիկյան մաֆիայի կողմից էր) հասավ գանգստեր իտալացիների՝ ֆիլմերում ցուցադրման արգելքին։

Մեկնաբանություններ
------------------

1. ↑  ԱՄՆ-ում ցուցադրվում էր *The Violent Four* անունով

Ծանոթագրություններ
------------------

1. 1 2 3  ČSFD (չեխերեն) — 2001.
2. ↑  «Banditi a Milano» (ֆրանսերեն). Festival de Cannes. Վերցված է 12.03.2016-ին.(չաշխատող հղում)
3. ↑  Maculotti M. (4.02.2011). «Banditi a Milano (1968)» (իտալերեն). B-Movie Zone. Վերցված է 12.03.2016-ին.
4. ↑  Adler R. (15.08.1968). «Bandits in Milan (1968)» (անգլերեն). The New York Times. Վերցված է 12.03.2016-ին.
5. ↑  Ebert R. (5.09.1968). «The Violent Four» (անգլերեն). Rogerebert.com. Վերցված է 12.03.2016-ին.

Արտաքին հղումներ
----------------

* «Banditi a Milano» (իտալերեն). Coming Soon. Վերցված է 12.03.2016-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ավազակները Միլանում» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database · Rotten Tomatoes |
|  |
| Չափորոշչային վերահսկողություն | BNF: 16457494p · VIAF: 305892923 · WorldCat VIAF: 305892923 |

 |